पेरिस में 52 लाख में बिकीं पियरे जेनरे की डिजाइन कुर्सियां-टेबल
चंडीगढ़। चंडीगढ़के निर्माण में अहम भूमिका निभाने वाले फ्रांसीसी आर्किटेक्ट ली-कार्बूजिए के कजिन पियरे जेनरे ने जिस फर्नीचर को डिजाइन किया था, उसकी कीमत विदेशों में लाखों में लग रही है। प्रशासन और पुलिस ये समझ नहीं पा रहा है कि ये फर्नीचर आखिर विदेशों तक कैसे पहुंच रहा है। बीते मंगलवार को पेरिस में जेनरे के डिजाइन पर बनाए 7 कुर्सियों और टेबल की नीलामी हुई। इन आइटम्स के लिए 52 लाख 48 हजार 866 रुपए की बोली लगी। इनमें सिर्फ चंडीगढ़ ही नहीं बल्कि अहमदाबाद में भी जेनरे के डिजाइंड फर्नीचर थे। इस संबंध में एडवोकेट अजय जग्गा ने कल्चर मिनिस्ट्री के मिनिस्टर ऑफ स्टेट डॉ. महेश शर्मा को लेटर लिखा है।
bho_Deva hin_Deva